Suchinthana/ta-wikipedia huggingface dataset:
சூரிய ஒளித்திட்டு

சூரிய ஒளித்திட்டு  (solar plage) என்பது சூரியனின் வண்ணக்கோளத்தில் உள்ள  ஒளிப்பொட்டுகள் ஆகும். இவை பொதுவாக செயல் முனைவான பகுதிகளிலும் சூரியக் கரும்புள்ளிகளைச் சுற்றியுள்ள பகுதிகளிலும் காணப்படுகிறது. வரலாற்றியலாக,  இவை இருண்ட திட்டுகளுக்கு மாறாக ஒளித்திட்டுகள் என்றும்,  ஒளிக்கோளத் திட்டுகளுக்கு மாறாக வண்ணக்கோளத் திட்டுகள் என்றும் குறிப்பிடப்படுகின்றன.

சொற்பிறப்பியல் 
ஒளித்திட்டு என்ற சொல் பெரும்பாலும் "கடற்கரை"க்கான பிரெஞ்சு சொல்லிலிருந்து கவிதைசார் உருவகமாக எடுக்கப்பட்டதாக நம்பப்படுகிறது; இருப்பினும், இது 1893 ஆம் ஆண்டு என்றி-அலெக்சாந்திரே தெசுலாந்திரெசு எழுதிய கட்டுரையின் தவறான புரிதலாக இருக்கலாம். அங்கு  திட்டுத்  தணல்கள் என்ற பெயர் பரிந்துரைக்கப்பட்டது. கட்டுரையில், டெஸ்லாண்ட்ரெஸ் அவர்களை பிளாஜெசு பிரில்லேண்டசு என்றும் குறிப்பிடுகிறார், அதாவது,  ஒளித்திட்டுகள்,என,  இது பொதுவாகப் பயன்படுத்தப்படும் சொல்லாக மாறியது.

விளக்கம் 
செவ்வியலாக  சூரிய ஒளிதிட்டு என்பது Hα,  பிற வண்னக்கோல உமிழ்வுக் கோடுகளில் பொலிவான பகுதிகளாக வரையறுக்கப்படுகிறது. ஆனால் தற்காலத்தில் பெரும்பாலான ஆராய்ச்சியாளர்கள் கீழே உள்ள  இதை ஒளிக்கோளக் காந்தப்புலச் செறிவின் அடிப்படையில் அடையாளம் காண்கின்றனர்.  இதன் காந்தப்புலம் ஒளிக்கோளத்தில் உள்ள குறுணையிடைச் சந்துகளில் சுமார் 1500 கா வலிமையுடன் வரையறுக்கப்பட்டுள்ளது, ஆனால் வண்ணக்கோளத்தில் சுமார் 450 கா வலிமையுள்ள காந்தப்புலத்துடன்  அக்கோளக் கவிப்பாக விரிவடைகிறது.  

சிதைந்து வளர்ந்து வரும் பாயப் பகுதிகளிலிருந்து சூரிய ஒளித்திட்டு உருவாகிறது என்று நம்பப்படுகிறது, மேலும் பெரும்பாலும் சூரியப்புறணிக் கண்ணிகள்  இழைகளுக்கான தடம் போல் செயல்படுகிறது, இது ஒளிப்புறணி வெப்பமாக்கலுக்கான முதன்மை இடைமுகமாக அமைகிறது.

மேலும் காண்க 
 சூரிய சுழற்சி
 சூரிய இழைகள்
 சூரியக் குறுணை

மேற்கோள்கள்

வெளி இணைப்புகள் 
 வானியல், வானியல் & விண்வெளிப் பயணத்தின் கலைக்களஞ்சியம்: பிளேஜ்

உடுக்கணத் தோற்றப்பாடுகள்
சூரியத் தோற்றப்பாடுகள்
1802, ஆகத்து 28 சூரிய கிரகணம்

1802, ஆகத்து 28 அன்று வலயச்சூரிய ஒளிமறைப்பு ஏற்பட்டது. புவிக்கும் சூரியனுக்கும் இடையில் நிலா செல்லும் போது சூரிய ஒளிமறைப்பு ஏற்படுகிறது. இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் தோற்ற விட்டம் சூரியனை விட சிறியதாக இருக்கும்போது ஒரு வலயச் சூரிய மறைப்பு ஏற்படுகிறது, இது சூரியனின் பெரும்பாலான ஒளியைத் தடுக்கிறது. சூரியன் வலயம் த் போல தோற்றமளிக்கும். புவியின் ஆயிரக்கணக்கான கிலோமீட்டர் அகலத்தில் ஒரு பகுதி மறைப்பாக ஒரு வலயச் சூரிய மறைப்பாக தோன்றுகிறது. இந்தச் சூரிய மறைப்பு ஆசியா மற்றும் ஐரோப்பாவில் காணப்பட்டது, அதே நேரத்தில் உருசியா, மங்கோலியா மற்றும் சீனாவில் வளையம் காணப்பட்டது.

மேலும் காண்க 

 19 ஆம் நூற்றாண்டில் சூரிய ஒளிமறைப்புகளின் பட்டியல்

மேற்கோள்கள்

வெளி இணைப்புகள் 

 கூகுள் ஊடாட்ட வரைபடங்கள்
 சூரிய  ஒளிமறைப்புத் தரவுகள்
1802 நிகழ்வுகள்
சூரிய கிரகணங்கள்
கதிரவ மறைப்பு, பிப்ரவரி 21, 1803

1803,பிப்ரவரி 21, அன்று முழுக் கதிரவமறைப்பு  (total solar eclipse) ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின்  தோற்ற விட்டம் சூரியனை விட பெரியதாக இருக்கும்போது முழு கதிரவமறைப்பு ஏற்படுகிறது, இது அனைத்து நேரடி சூரிய ஒளியையும் தடுக்கிறது. நாள்முழுதும் இருளாக மாறும். முழுமையும் புவியின் மேற்பரப்பில் ஒரு குறுகிய தடத்தில் நிகழ்கிறது, பகுதி கதிரவமறைப்பு சுற்றியுள்ள பகுதியில் ஆயிரக்கணக்கான கிலோமீட்டர் அகலத்தில் தெரியும். இந்த கதிரவமறைப்பு பசிபிக் பெருங்கடல் மற்றும் நடுவண் அமெரிக்காவில் காணப்பட்டது, மெக்சிகோவில் முழுக் கதிரவமறைப்பு காணப்பட்டது.

மேலும் காண்க 

 19 ஆம் நூற்றாண்டில் சூரிய கிரகணங்களின் பட்டியல்
 அமெரிக்காவில் இருந்து தெரியும் கதிரவமறைப்புகளின் பட்டியல்

மேற்கோள்கள்

வெளி இணைப்புகள் 

 கூகுள் ஊடாட்ட வரைபடங்கள்
 கதிரவமறைப்புத் தரவுகள்
சூரிய கிரகணங்கள்
1803 நிகழ்வுகள்
அந்தமான் வெள்ளிக்கோல் வளையன்

லைகோடான் திவாரி, (Lycodon tiwarii) பொதுவாக அந்தமான் வெள்ளிக்கோல் வளையன் என்றும் திவாரி வெள்ளிக்கோல் வளையன் என்றும் அழைக்கப்படுகிறது. இது கொலுப்ரிடே குடும்பத்தில் உள்ள ஒரு பாம்பு சிற்றினம் ஆகும். இந்த சிற்றினம் இந்தியாவின் அந்தமான் தீவுகள் மற்றும் நிக்கோபார் தீவுகளில் மட்டுமே காணப்படும் அகணிய உயிரி.

சொற்பிறப்பியல் 
குறிப்பிட்ட சிற்றினப் பெயர், திவாரி, இந்திய விலங்கியல் நிபுணர் கிருஷ்ண காந்த் திவாரியின் நினைவாக இடப்பட்டது.

இனப்பெருக்கம் 
லை. திவாரி முட்டையிட்டு இனப்பெருக்கம் செய்யக்கூடியது.

மேற்கோள்கள்

மேலும் படிக்க 
 Whitaker R, Captain A (2008). Snakes of India: The Flield Guide. Cennai: Draco Books. 495 pp. .

இந்திய அகணிய உயிரிகள்
கதிரவமறைப்பு, மார்ச் 4, 1802

மார்ச் 4, 1802 அன்று முழுக் கதிரவ_மறைப்பு ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவ_மறைப்பு" ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் தோற்ற விட்டம் சூரியனை விட பெரியதாக இருக்கும்போது முழுக்கதிரவமறைப்பு ஏற்படுகிறது, இது அனைத்து நேரடி சூரிய ஒளியையும் தடுக்கிறது.  நாள்முழுதும் இருளாக மாறும். முழுமையும் புவியின் மேற்பரப்பில் ஒரு குறுகிய தடத்தில் நிகழ்கிறது, பகுதிக் கதிரவமறைப்பு சுற்றியுள்ள பகுதியில் ஆயிரக்கணக்கான கிலோமீட்டர் அகலத்தில் தெரியும். இந்தோனேசியா, பப்புவா நியூ கினியா, ஆத்திரேலியா, நியூசிலாந்து, அந்தாட்டிக்கா ஆகிய நாடுகளில் இந்தக் கதிரவமறைப்பு தெரிந்தது. ஆத்திரேலியா, அந்தாட்டிக்காவில் முழுக்கதிரவமறைப்பு  காணப்பட்டது.

மேலும் பார்க்கவும் 

 19 ஆம் நூற்றாண்டில் கதிரவமறைப்புகளின் பட்டியல்

மேற்கோள்கள்

வெளி இணைப்புகள் 

 கூகுள் ஊடாட்ட வரைபடங்கள்
 கதிரவமறைப்புத்தரவுகள்
சூரிய கிரகணங்கள்
1802 நிகழ்வுகள்
சூரியத் தாரை

சூரியத் தாரைகள் (Solar jets) சூரியனின் வளிமண்டலத்தில் மின்மத்தின் பெயர்வுநிலை, திறள்பாய்வுகள் ஆகும். அவை பல்வேறு அளவுகள், வெப்பநிலைகள் மற்றும் இடங்களில் நிகழ்கின்றன. மேலும் காந்த மீளிணைப்பு வழியாக காந்த ஆற்றலை வெளியிடுவதால் தோன்றுகின்றன. ஒரு சூரியத் தாரையால் வெளியேற்றப்படும் மின்மம் சூரியனில் இருந்து நேராக அல்லது சாய்ந்த தடங்களில் உள்ளூர் காந்தப்புலத்தைப் பின்பற்றிச் செல்லும், .

தாரை போன்ற நிகழ்வுகள் காணப்படும் சூரிய வளிமண்டலத்தின் பரந்த அளவிலான வெப்பநிலை ப்பகுதிகள் காரணமாக, சூரியத் தாரைத் தளங்கள் பல்வேறு பெயர்களால் குறிப்பிடப்படுகின்றன. எடுத்துக்காட்டாக, சூரியப்புறணி,  வண்ணக்கோள வெப்பநிலையில் காணப்பட்ட தாரைப் பாய்வு நிகழ்வுகள் முறையே சூரியப்புறணித் தாரை, வண்ணக்கோலத் தாரை (அல்லது வண்ணக்கோள அலைகள் ) என குறிப்பிடப்படுகின்றன, மேலும் எக்சுக்கதிர், புற ஊதா, வெள்ளை ஒளி,  Hα ஆகியவற்றை நோக்கும்போது,  அவை சில நேரங்களில் எக்சுக்கதிர்த் தாரைத்  தளங்கள், புற ஊதா தாரைத்  தளங்கள், வெள்ளை-ஒளி தாரைத் தளங்கள்,என Hα  தாரைத் தளங்கள் (அல்லது Hα அலைகள் ) முறையே குறிப்பிடப்படுகின்றன. இந்நிகழ்விலிருந்து வெளியேற்றப்பட்ட மின்மம் பரந்த அளவிலான வெப்பநிலைகளைக் கொண்டிருப்பதால், எந்த ஒரு நிகழ்வையும் அலைவரிசை அல்லது அலைவரிசைகளைப் பொறுத்து ஒன்று அல்லது அதற்கு மேற்பட்ட பெயர்களால் குறிப்பிடப்படலாம். கூடுதலாக, செயல் முனைவான பகுதி, அமைதியான-சூரிய மண்டலம், ஒரு சூரியப்புறணித் துளை அல்லது சூரிய   முனைகளில் அமைந்திருக்கும் போது, அவை முறையே செயல்முனைவுத்  தாரை, அமைதியான சூரியத் தாரை, சூரியப்புறணித் துளைத் தாரை அல்லது சூரியமுனைத் தாரை என அழைக்கப்படுகின்றன. மேலும், சில  சுரியத் தாரைத்  தளங்கள் மிகவும் சிறிய  வண்ணக்கோளப் பொட்டுகளுடன் உள்ள ஒற்றுமைகள் காரணமாக பெரும்பொட்டு என வகைப்படுத்தப்படுகின்றன. 

சூரியத் தாரைகள் சில சமயங்களில் சூரியனின் வளிமண்டலத்தில் உள்ள மற்ற பெயர்நிலை, வெடிப்பு நிகழ்வுகளுடன் தொடர்புடையவை. சூரியத் தளநடுக்கம் சூரியப்புறணிப் பொருண்மை வெளியேற்றங்கள் போன்றவை-மேலும் தூண்டுதலான சூரியத்  துகள் நிகழ்வுகளுடன் தொடர்புடையவை.

மேற்கோள்கள் 

சூரியத் தோற்றப்பாடுகள்
உடுக்கணத் தோற்றப்பாடுகள்
சூரியக் காந்தவரை

சூரிய கண்காணிப்பில், ஒரு காந்தவரை (magnetogram)என்பது சூரிய காந்தப்புலத்தின் வலிமையின் இடஞ்சார்ந்த மாறுபாடுகளின் உருவகமாகும்.

சூரியக் காந்தவரைகள் சூரிய காந்த வரைவிகளால்  பதியப்படுகின்றன. சில காந்தவரைகள் காந்தப்புல வலிமையின் முழுமையான மதிப்பை மட்டுமே அளவிடுகின்றன, மற்றவை முப்பருமானக் காந்தப்புலத்தை அளவிடும் திறன் கொண்டவை. பிந்தையவை நெறியன் காந்தப்பதிவிகள் என்று குறிப்பிடப்படுகின்றன. இந்த அளவீடுகள் சீமன் விளைவு அல்லது, குறைவாக அடிக்கடி, கான்லே விளைவு பயன்படுத்திச் செய்யப்படுகின்றன. 

1908 ஆம் ஆண்டு ஜார்ஜ் எல்லேரி ஏல் என்பவரால் முதல் காந்தப் பதிவி கட்டப்பட்டது

மேற்கோள்கள் 

காந்தக் கருவிகள்
நிலநடுக்கங்கள்
தெற்கு ஆட்பாடு (சொற்கள்)

தெற்கு  ஆட்பாடு என்பது வடக்கு அரைக்கோலத்தில் உள்ள தெற்கு நோக்கிய நிலம், சுவர்கள், சாளரங்கள்,  பிற தொடர்புடைய பொருட்களால் பெறப்பட்ட சூரிய ஒளி செறிவாக்கக் கட்டிடக்கலை வடிவமைப்பு ஆகும்.தெற்கு  ஆட்பாடு பெரும்பாலும் "முழுச் சூரிய  ஒளிப்" பயன்பாடு ஆகும்.  

தெற்கு  ஆட்பாட்டிற்கான சூரிய ஒளி வேறுபாடுகள் புவியின் 23 பாகை அச்சு சாய்வினால் ஏற்படுகிறது, இது புவியியல் இருப்பிடத்தின் அடிப்படையில் சூரிய ஒளியின் சீரற்ற பரவலை உருவாக்குகிறது.   தெற்கு ஆட்பாடு பொதுவாக கட்டிட வடிவமைப்பு உரையாடலில் விவாதிக்கப்படுகிறது, ஏனெனில் இது சூரிய ஆற்றல் விருப்பங்களுக்கான கட்டமைப்பின் திறனை தாக்கலாம். இயற்கையை  நயத்தல்,  நிலப் பாதுகாப்பிற்கு தெற்கு  ஆட்பாடு முதன்மையானது. இது இயற்கையை  நயத்தல் கலவைகள், தோட்டக்கலை முறைகள், தாவரங்களின் பருவகால வளர்ச்சியைக் கட்டுபடுத்துவதனால் கொடுக்கப்பட்ட பகுதியில் உயிர்வாழும் தொல்தாவர வாழ்க்கையைக்  கட்டுபடுத்துகிறது.

மேற்கோள்கள் 

சூரியன்
கட்டிடக்கலை
அமன் குமார் நாக்ரா

அமன் குமார் நாக்ரா (Aman Kumar Nagra) இந்தியாவைச் சேர்ந்த ஓர் அரசியல்வாதியாவார். 1955 ஆம் ஆண்டு மே மாதம் 10 ஆம் தேதியன்று இவர் யமுனா நகர் மாவட்டத்திலுள்ள தபு கமல்பூரில் பிறந்தார். பகுசன் சமாச்சு கட்சியின் உறுப்பினராக அரியானாவில் உள்ள அம்பாலா தொகுதியில் போட்டியிட்டு இந்தியாவின் 12ஆவது மக்களவை உறுப்பினராகத் தேர்ந்தெடுக்கப்பட்டார்.  1998 ஆம் ஆண்டில் நடைபெற்ற மக்களவைத் தேர்தலில் பாரதிய சனதா கட்சியின் சூரச்சு பானை 2,864 வாக்குகள் வித்தியாசத்தில் இவர் தோற்கடித்தார். 2002 ஆம் ஆண்டு மே மாதம் 12 ஆம் தேதியில் மானவ் சமாச்சு சேவா கட்சியை நிறுவினார்.

மேற்கோள்கள்

1955 பிறப்புகள்
வாழும் நபர்கள்
அரியானா அரசியல்வாதிகள்
இந்திய நாடாளுமன்ற உறுப்பினர்கள்
கதிரவமறைப்பு, ஏப்ரல் 6, 1913

ஏப்ரல் 6, 1913 அன்று ஒரு பகுதி கதிரவமறைப்பு (partial solar eclipse)ஏற்பட்டது புவிக்கும் சூரியனுக்கும் இடையில் நிலா செல்லும் போது கதிரவமறைப்பு  ஏற்படுகிறது, இதனால் புவியில் உள்ள ஒரு பார்வையாளருக்கு சூரியன்  முழுமையாகவோ அல்லது பகுதியாகவோ மறைக்கப்படுகிறது. நிலவின் நிழலின் மையம் புவியைத் தவறவிடும்போது புவிமுனைப் பகுதிகளில் ஒரு பகுதி கதிரவமறைப்பு  ஏற்படுகிறது.

தொடர்புடைய கதிரவ மறைப்புகள்

கதிரவமறைப்புகள் 1910-1913

மேற்கோள்கள்

வெளி இணைப்புகள் 

சூரிய கிரகணங்கள்
1913 இல் அறிவியல்
கதிரவமறைப்பு, ஏப்ரல் 1, 2098

ஏப்ரல் 1, 2098 அன்று ஒரு பகுதி கதிரவமறைப்பு (partial solar eclipse) ஏற்படும். புவிக்கும் சூரியனுக்கும் இடையில் நிலா செல்லும் போது கதிரவமறைப்பு  ஏற்படுகிறது, இதனால் பூமியில் உள்ள ஒரு பார்வையாளருக்கு சூரியன்  முழுமையாகவோ அல்லது பகுதியாகவோ மறைக்கப்படுகிறது. நிலவின் நிழலின் மையம் புவியைத் தவறவிடும்போது புவிமுனைப் பகுதிகளில் ஒரு பகுதி கதிரவமறைப்பு ஏற்படுகிறது.

தொடர்புடைய கதிரவமறைப்புகள்

கதிரவமறைப்புகள் 2098–2100

மேற்கோள்கள்

வெளி இணைப்புகள் 

சூரிய கிரகணங்கள்
எதிர்வரும் சூரிய கிரகணங்கள்
கபிலேந்திர தேவன்

கபிலேந்திர தேவன் ( Kapilendra Deva) (ஆட்சி கி.பி. 1434–1467)  சூரியவம்ச கஜபதி பேரரசின் நிறுவனர் ஆவார். இந்த வம்சம் இந்தியாவின் கிழக்கு மற்றும் தற்போதைய ஒடியின் தென்கிழக்கு பகுதிகளை மையமாக கொண்டு ஆட்சி செய்தது. கீழைக் கங்க வம்சத்தின் முந்தைய மற்றும் கடைசி ஆட்சியாளரான ஐதாம் பானு தேஅனுக்கு எதிரானப் போருக்குப் பின்னர் இவர் அரியணை ஏறினார். இவர் கபிலேந்திர ரௌத்ரே அல்லது சிறீ சிறீ கபிலேந்திர தேவன் என்றும் குறிப்பிடப்படுகிறார்.   கபிலேந்திரன் மகாபாரதத்தின் சூரிய குலத்தைச் சேர்ந்தவர் என்றும், அதனல் இவருக்கு சிறீ சிரீ ...(108 முறை) கஜபதி கௌடேசுவர நவகோடி கர்னாட கலபர்கேசுவர (அதாவது வங்காளத்தின் இறைவன் ( கௌடா ), கர்நாடகா பகுதியின் அதிபதி அல்லது விஜயநகரம், கலபுராகி மற்றும் ஒன்பது கோடி குடிமக்களின் இறைவன்) என்ற பட்டம் வழங்கப்பட்டது

ஆரம்ப கால வாழ்க்கை 
கபிலேந்திர தேவனின் குடும்பத்தின் தோற்றம் மற்றும் ஆரம்ப வாழ்க்கை பற்றி பல கருத்துக்கள் உள்ளன. புரி ஜெகன்நாதர் கோயிலின்  நாளேடான மதலபாஞ்சியில் இவர் கபில ரௌதா என்று அழைக்கப்பட்டதாகவும், சூரிய வம்ச வம்சத்தைச் சேர்ந்தவர் என்றும் கூறுகிறது. காசியா என்ற பிராமணருடன் சேர்ந்து கால்நடைகளை மேய்த்து வந்ததாகவும், பின்னர் கபிலேந்திரன் புரிக்குச் சென்று, அங்கு பூரி ஜெஅந்நாதர் கோயில் வளாகத்தின் விமலா தேவி கோயிலுக்கு அருகில் பிச்சை எடுத்ததாகவும் கூறுகிறது. பின்னர் ஒரு மன்னனுக்கு வந்த தெய்வீக கனவைத் தொடர்ந்து கடைசி கீழைக் கங்க மன்னன் ஐந்தாம் பானுதேவனால் ஆதரிக்கப்பட்டு அவனது  இராணுவத் தளபதியாக நியமிக்கப்பட்டார். வங்காளத்தின் மீதான முஸ்லிம்களின் படையெடுப்பை எதிர்த்துப் போரிடும் பணி இவருக்கு வழங்கப்பட்டது. மதல பாஞ்சியின் மற்றொரு பதிப்பு கபிலேந்திர தேவனின் தோற்றம் குறித்து இதே கதையைக் கூருகிறது. ஆனால் இவரது பெயரை கங்க மன்னர் ஐந்தாம் பானுதேவனின் சேவையில் இருந்து அரண்மனைக்குள் தங்கியிருந்த கபில ராவுத் என்று மாற்றியது. எதிர்களின் படையெடுப்பால் பானுதேவனின் ராச்சியம் அச்சுறுத்தப்பட்டபோது, கபில ராவுத் தன்னை ஒரு துணிச்சலான வீரனாகக் காட்டிக் கொண்டார். பானுதேவனின் மரணத்திற்குப் பிறகு, கபிலேந்திர தேவன் என்ற பெயரைக் கொண்டு ஒடிசாவின் ஆட்சியாளரானார்.

மேற்கோள்கள்

உசாத்துணை 
 
 

ஒடிசா நபர்கள்
கரோலி

கரோலி (Gharoli) என்பது கிழக்கு தில்லி மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும். 300 ஆண்டுகள் பழமையான இந்த நகரத்தில் குர்ச்சார்கள், பிராமணர்கள், முசுலீம்கள், அகிர்கள், கும்கர்கள், இயாதவ், சௌகான் மற்றும் பல சாதியினர் உட்பட 14 எண்னிக்கைக்கும் மேற்பட்ட வெவ்வேறு சாதியினர் வாழ்கின்றனர். இங்குள்ளவர்களில் பலர் மருத்துவர்கள், காவலர்கள், பட்டய கணக்கர்கள், வழக்கறிஞர்கள், இராணுவ வீரர்கள், மேலும் பல மதிப்புமிக்க வேலைகள் செய்யும் நபர்களாக உள்ளனர். 

2001 ஆம் ஆண்டு மேற்கொள்ளப்பட்ட  இந்திய மக்கள் தொகை கணக்கெடுப்பின்படி, கரோலி கிராமத்தில் 10,978 மக்கள் வசித்தனர். மக்கள் தொகையில் ஆண்கள் 56% மற்றும் பெண்கள் 44%. கரோலியின் சராசரி கல்வியறிவு 85% ஆகும், இது தேசிய சராசரியான 59.5% என்பதை விட அதிகமாக இருந்தது. ஆண்களின் கல்வியறிவு 90%, பெண்களின் கல்வியறிவு 80%. கரோலியில், 17% மக்கள் 6 வயதுக்குட்பட்ட குழந்தைகளாகவும் இருந்தனர். 

கரோலி நகரம் 3 வார்டுகளாகப் பிரிக்கப்பட்டு 5 ஆண்டுகளுக்கு ஒருமுறை தேர்தல் நடத்தப்படுகிறது. 2011 ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பின்படி கரோலி மக்கள்தொகை கணக்கெடுப்பு நகரத்தின் மக்கள் தொகை 92,540 என்றிருந்தது. இதில் 49,674 ஆண்கள் மற்றும் 42,866 பெண்களாக இருந்தனர்.

மேற்கோள்கள்

தில்லி
கிழக்கு தில்லி மாவட்டம்
கதிரவமறைப்பு, ஏப்ரல் 7, 1940

ஞாயிற்றுக்கிழமை, ஏப்ரல் 7, 1940 அன்று வலய கதிரவமறைப்பு ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின்  தோற்ற விட்டம் சூரியனை விட சிறியதாக  இருக்கும்போது ஒரு வலய கதிரவமறைப்பு ஏற்படுகிறது, இது சூரியனின் பெரும்பாலான ஒளியைத் தடுக்கிறது.   அப்போது சூரியன் வலயம்  போல தோற்றமளிக்கும். புவியின் ஆயிரக்கணக்கான கிலோமீட்டர் அகலத்தில் ஒரு பகுதி மறைப்பாக ஒரு வலய கதிரவமறைப்பு தோன்றுகிறது. கில்பர்ட், எல்லிசு தீவுகள் (இப்போது கிரிபாட்டிக்கு சொந்தமான பகுதி), மெக்சிகோ,  அமெரிக்காவிலிருந்து  ஆண்டுதோறும் தெரியும்.

தொடர்புடைய கதிரவமறைப்புகள்

கதிரவமறைப்புகள் 1939–1942

சரோசு 128

மெட்டானிக் தொடர் 
மெட்டானிகத் தொடர்கள்  19 ஆண்டுகளுக்கு (6939.69 நாட்களுக்கு) ஒருமுறை மீள கதிரவமறைப்புகளை 5 சுழற்சிகள் நீட்டிப்பில் ,நிகழ்த்துகிறது.  கதிரவமறைப்புகள் குரிப்பிட்ட நாட்காட்டி நாளில் நிகழும். மேலும், எண்மத் துணைத்தொடர்கள் 1/5  அளவில்  3.8  ஆண்டுகளுக்கு (1387.94 நாட்களுக்கு) ஒருமுறை மீளநிகழும். .

மேற்கோள்கள்

1940
சூரிய கிரகணங்கள்
கதிரவமறைப்பு, ஏப்ரல் 7, 1978

ஏப்ரல் 7, 1978 வெள்ளிக்கிழமை அன்று நிலா வட்டணையின் இறங்குமுக முனையில் ஒரு பகுதிக் கதிரவமறைப்பு ஏற்பட்டது. புவிக்கும் சூரியனுக்கும் இடையில் நிலா செல்லும்போது கதிரவமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன்  முழுமையாகவோ அல்லது பகுதியாகவோ மறைக்கப்ப்டுகிறது. நிலவின் நிழலின் மையம் புவியைத் தவறவிடும்போது பூமியின் துருவப் பகுதிகளில் ஒரு பகுதி கதிரவமறைப்பு ஏற்படுகிறது.

தொடர்புடைய  ஒளிமறைப்புகள்

1978 இல் ஒளிமறைப்புகள் 

 மார்ச் 24, 1978 வெள்ளிக்கிழமை முழு நிலாமறைப்பு .
 ஏப்ரல் 7, 1978 வெள்ளிக்கிழமை அன்று ஒரு பகுதி கதிரவமறைப்பு.
 செப்டம்பர் 16, 1978 சனிக்கிழமையன்று முழு நிலாமறைப்பு.
 அக்டோபர் 2, 1978 திங்கள் அன்று ஒரு பகுதி கதிரவமறைப்பு. .

1975-1978  கதிரவமறைப்புகள்

மெட்டானிக் தொடர் 
மெட்டானிகத் தொடர்கள்  19 ஆண்டுகளுக்கு (6939.69 நாட்களுக்கு) ஒருமுறை மீள கதிரவமறைப்புகளை 5 சுழற்சிகள் நீட்டிப்பில் ,நிகழ்த்துகிறது.  கதிரவமறைப்புகள் குரிப்பிட்ட நாட்காட்டி நாளில் நிகழும். மேலும், எண்மத் துணைத்தொடர்கள் 1/5  அளவில்  3.8  ஆண்டுகளுக்கு (1387.94 நாட்களுக்கு) ஒருமுறை மீளநிகழும். .

குறிப்புகள்

மேற்கோள்கள்

வெளி இணைப்புகள் 

கிரகணங்கள்
சூரிய கிரகணங்கள்
நிலவுமறைப்புகள்
கதிரவமறைப்பு, ஏப்ரல் 8, 1902

ஏப்ரல் 8, 1902 அன்று ஒரு பகுதி கதிரவமறைப்பு ஏற்பட்டது புவிக்கும் சூரியனுக்கும் இடையில் நிலா செல்லும் போது கதிரவமறைப்பு  ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலவின் நிழலின் மையம் புவியைத் தவறவிடும்போது புவிமுனைப் பகுதிகளில் ஒரு பகுதி கதிரவமறைப்பு ஏற்படுகிறது. இது சூரியச் சாரோசு 108 இலிருந்து 76 ஆவதும் கடைசியுமான நிகழ்வாகும்.

தொடர்புடைய கதிரவமறைப்புகள்

கதிரவமறைப்புகள் 1902-1907

மெட்டானிக் தொடர் 
மெட்டானிகத் தொடர்கள்  19 ஆண்டுகளுக்கு (6939.69 நாட்களுக்கு) ஒருமுறை மீள கதிரவமறைப்புகளை 5 சுழற்சிகள் நீட்டிப்பில் ,நிகழ்த்துகிறது.  கதிரவமறைப்புகள் குறிப்பிட்ட நாட்காட்டி நாளில் நிகழும். மேலும், எண்மத் துணைத்தொடர்கள் 1/5  அளவில்  3.8  ஆண்டுகளுக்கு (1387.94 நாட்களுக்கு) ஒருமுறை மீளநிகழும். .

மேற்கோள்கள்

சூரிய கிரகணங்கள்
குரும்பலாப்பேரி

குரும்பலாப்பேரி (Kurumbalapperi) என்பது இந்தியாவில் தமிழ்நாடு மாநிலத்தில் தென்காசி மாவட்டத்தில் உள்ள ஒரு கிராமம் ஆகும்.

இது தென்காசியிலிருந்து திருநெல்வேலி செல்லும் வழியில் உள்ளது. பல ஆண்டுகளுக்கு முன்பு குரும்பலா (சிறிய பலா) மரங்கள் அதிகம் இருந்ததால் இந்த ஊர் குரும்பலாப்பேரி என்று பெயர் பெற்றது. பெரும்பாலான மக்கள் விவசாய வேலை செய்கிறார்கள். பத்திரகாளி அம்மன் கோயில் இங்குள்ள பெரிய கோயில் ஆகும்.

மேற்கோள்கள்

வெளி இணைப்புகள் 

 https://web.archive.org/web/20121016013226/http://www.kurumbaiamman.com/
தென்காசி மாவட்டத்திலுள்ள கிராமங்கள்
ரெங்கசமுத்திரம்

ரெங்கசமுத்திரம் (Rengasamudram) என்பது இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் உள்ள அம்பாசமுத்திரம் வட்டத்தில் உள்ள பிரம்மதேசம் அருகே உள்ள ஒரு கிராமம் ஆகும்.

மக்கள்தொகை 
2011 இந்தியமக்கள் தொகை கணக்கெடுப்பின்படி 2,381 மக்கள் இங்கு வசித்தனர். இவர்களில் 1189 பேர் ஆண்கள் 1192 பேர் பெண்கள் ஆவர்.

மேற்கோள்கள் 

திருநெல்வேலி மாவட்டத்திலுள்ள கிராமங்கள்
Coordinates on Wikidata
நல்லாங்குளம்

நல்லாங்குளம் (Nallankulam) என்பது இந்தியாவின் தமிழ்நாடு மாநிலத்தில் திருநெல்வேலி மாவட்டத்தில் நாங்குநேரி ஊராட்சி ஒன்றியத்தில் உள்ள ஒரு சிறிய கிராமம் ஆகும். இது தளபதி சமுத்திரம் ஊராட்சிக்கு உட்பட்டது.

மக்கள்தொகை 
தமிழ் உள்ளூர் மொழி.

அரசு

வசதிகள் 
தபால் தலைமை அலுவலகம் தளபதி சமுத்திரம்.

போக்குவரத்து 
நல்லங்குளத்தை தொடருந்து அல்லது பேருந்து மூலம் அடையலாம். தளபதி சமுத்திரம் தொடருந்து நிலையம் மற்றும் வள்ளியூர் தொடருந்து நிலையம் ஆகியவை அருகிலுள்ள தொடருந்து நிலையங்கள் ஆகும்.

அருகிலுள்ள பேருந்து நிறுத்தங்கள் துலுக்கர்பட்டி, நல்மேய்ப்பன் நகர், மற்றும் ராஜரெத்தினம் நகர் பேருந்து நிறுத்தங்கள் ஆகும்.

இது  திருநெல்வேலி மாவட்டத் தலைமையகத்திலிருந்து தை தொலைவிலும் நாங்குநேரியிலிருந்து  தொலைவிலும் சென்னையிலிருந்து   தொலைவிலும் உள்லாஊ. வடக்கு வள்ளியூர், பணகுடி, நாகர்கோவில், திருநெல்வேலி ஆகியவை அருகிலுள்ள நகரங்கள் ஆகும்.

மேற்கோள்கள் 

திருநெல்வேலி மாவட்டத்திலுள்ள கிராமங்கள்
திருநெல்வேலி மாவட்டத்தைச் சேர்ந்தவர் குறிப்பிடத்தக்க நபர்களின் பட்டியல்

திருநெல்வேலி மாவட்டத்தைச் சேர்ந்தவர் குறிப்பிடத்தக்க நபர்களின் பட்டியல் (List of people from Tirunelveli district) என்பது திருநெல்வேலி மாவட்டத்தில் பிறந்து பல்வேறு துறைகள் சாதனை புரிந்தவர்கள் குறித்த பட்டியல் ஆகும். இது முழுமையானது அல்ல.

இலக்கியவாதிகள் 

 டி. கே. இராமானுஜ கவிராசர், தமிழ் காவிய கவிஞர், நாடக ஆசிரியர் மற்றும் மனிதநேய வாதி
 என்றி ஆல்பிரட் கிருஷ்ணபிள்ளை, இரட்சண்யா யாத்திரிகத்தின் இசையமைப்பாளர்
 டேனியல் செல்வராஜ், சாகித்திய அகாடமி விருது பெற்ற தமிழ் எழுத்தாளர்
 வண்ணதாசன், சாகித்திய அகாடமி விருது பெற்ற தமிழ் எழுத்தாளர்

சுதந்திர போராட்ட வீரர்கள் 
வீரபாண்டிய கட்டபொம்மன்
ஊமைத்துரை
பொட்டி பகடை
முத்தன்பகடை
கந்தன்பகடை 
வெள்ளையதேவன்
தானாபதிபிள்ளை
சுந்தரலிங்கம்
முத்தம்மாள்

 பூலித் தேவர்
 முகம்மது இசுமாயில் சாகிப் (குவைத்-இ-மில்லத் —"தேசத்தின் தலைவர்")
 அழகுமுத்துக்கோன்

அரசியல்வாதிகள் 

 ஆலடி அருணா, தமிழக சட்ட அமைச்சர் (1996-2001)
 வைகோ, பொதுச் செயலாளர், மறுமலர்ச்சி திராவிட முன்னேற்றக் கழகம் (ம.தி.மு.க.)
 எஸ். செல்லப்பாண்டியன், சபாநாயகர் (1962–1967)
 இரா. ஆவுடையப்பன், பேச்சாளர் (2006–2011)
 பி. எச். பாண்டியன், பேச்சாளர் (1984–1988)
 எம். அப்பாவு, சபாநாயகர் (2021 முதல்)

கல்வியாளர்கள் 

 சுப்பிரமணியன் மச்சேந்திரநாதன் (பிறப்பு 1954), இந்திய அரசு, விமான நிலைய பொருளாதார ஒழுங்குமுறை ஆணையத்தின் தலைவர்

கலைஞர்கள்

நடிகர்கள் 

 டெல்லி கணேஷ்
 நெல்லை சிவா
 அன்டோ ரிடன்
 விவேக் (நடிகர்)

இசை இயக்குனர்கள் 

 பரத்வாஜ்

இயக்குனர்கள் 

 கதிர்
 விக்ரமன்
 விசு
 மாரி செல்வராஜ்
 எஸ். ஜே.சூர்யா
 தரணி
 துரை
 ஏ.வெங்கடேஷ்

வணிகர்கள் 

 தி. வெ. சுந்தரம் ஐயங்கார், டிவிஎஸ் குழுமத்தின் நிறுவனர்
 சிவ நாடார் எச். சி. எல். நிறுவனர்
 வி. ஜி பன்னீர்தாஸ், விஜிபி குழுமத்தின் நிறுவனர்
 சரவண பவன் நிறுவனர் பி. இராஜகோபால்
 நாராயணசாமி சீனிவாசன், இந்தியத் தொழிலதிபர். இவர் பன்னாட்டுத் துடுப்பாட்ட அவையின் (ஐசிசி) முன்னாள் தலைவர் மற்றும் இந்திய கிரிக்கெட்டுக்கான ஆளும் குழுவான இந்தியத் துட்ப்பாட்டக் கட்டுப்பாட்டு வாரியத்தின் முன்னாள் தலைவர் ஆவார். இந்தியா சிமெண்ட்ஸ் நிறுவனத்தின் நிர்வாக இயக்குநராகவும் உள்ளார்.
 எஸ். ஞானதிரவியம், அன்னை குழுமம் நிறுவனர், மக்களவை உறுப்பினர், திருநெல்வேலி.

விளையாட்டு வீரர்கள் 

 விஜய் சங்கர் (துடுப்பாட்ட வீரர்)

மேற்கோள்கள் 

திருநெல்வேலி மாவட்ட நபர்கள்
பத்தாக் கிறிஸ்தவ புராட்டஸ்டன்ட் தேவாலயம்

பத்தாக் கிறிஸ்தவ புராட்டஸ்டன்ட் தேவாலயம் என்பது பத்தாக் மக்களிடையே உள்ள லூத்தரன் தேவாலயம், பொதுவாக இந்தோனேசியாவில் உள்ள தோபா பத்தாக் மக்கள்.இது நிறுவப்பட்ட நேரத்தில் டச்சு காலனித்துவ பாரம்பரியத்தின் காரணமாக டச்சு சீர்திருத்த வழிபாட்டு முறையைப் பயன்படுத்துகிறது.4,133,000 உறுப்பினர்களைக் கொண்ட இது இந்தோனேசியா மற்றும் தென்கிழக்காசியா  உள்ள மிகப்பெரிய புராட்டஸ்டன்ட் தேவாலயங்களில் ஒன்றாகும்.

சான்றுகள்

பத்தாக்
கிறித்தவம் தொடர்பான குறுங்கட்டுரைகள்
குறுக்கச்சு சுழற்சி, குத்தச்சு சுழற்சி மற்றும் நெட்டச்சு சுழற்சி

குறுக்கச்சு சுழற்சி(ஆங்: Pitch) , குத்தச்சு சுழற்சி(ஆங்: Yaw)  மற்றும் நெட்டச்சு சுழற்சி(ஆங்: Roll) ஆகியவை ஒரு பொருள் ஒரு ஊடகத்தின் வழியாக நகரும்போது அதனுடைய இயக்கத்தின் மூன்று பரிமாணங்கள் ஆகும்

காற்றினில் (ஆகாயத்தினில்)  விமானத்தினை இயக்கம்பொழுது விவரிக்க இந்த சொற்கள் பயன்படுத்தப்படலாம். அவை நீர் வழியாக நகரும் நீரூர்தி  மற்றும் விண்வெளியில் நகரும் விண்கலங்களுக்கும் பயன்படுத்தப்படுகின்றன.

உண்மையில் முப்பரிமாண இடத்தில் நகரும் ஒரு திடமான பொருளில் ஆறு கட்டின்மையளவுகள் (டிகிரி சுதந்திரம்) உள்ளது. 

மூன்று அச்சுகளில் ஒவ்வொன்றிலும் உள்ள இயக்கம் ஒன்றுக்கொன்று சார்பற்றதாகவும், இந்த அச்சுகளில் ஏதேனும் சுழற்சியில் இருந்து சுயாதீனமாகவும் இருப்பதால், இயக்கம் ஆறு டிகிரி சுதந்திரத்தைக் கொண்டுள்ளது (வரைபடத்தைப் பார்க்கவும்).

 குறுக்கச்சு சுழற்சி
 மூக்கு மேலே அல்லது வால் மேலே.

 குத்தச்சு சுழற்சி
 மூக்கின் ஒரு பக்கத்திலிருந்து மற்றொரு பக்கமாக நகரும்

 நெட்டச்சு சுழற்சி
 முன்னோக்கி நகரும் ஒரு பொருளின் ஒரு வட்ட (வலஞ்சுழி அல்லது இடஞ்சுழி) இயக்கம் 

ஒரு விமானத்தின் மேற்பரப்புகளும் மீனின் துடுப்புகளும் ஒரே மாதிரியான செயல்பாட்டைக் கொண்டுள்ளன. அவை ஒரு திரவத்தின் வழியாக நகரும்போது பொருளின் அணுகுமுறையை சரிசெய்ய உதவுகின்றன. நீர்மூழ்கிக் கப்பல்கள் மீன்களைப் போலவே மாறும் கட்டுப்பாட்டு சிக்கல்களை எதிர்கொள்கின்றன.

இந்த பாடம் பெரும்பாலும் கட்டின்மையளவுகள் (டிகிரி சுதந்திரம்) (விசையியல்) கீழே கற்பிக்கப்படுகிறது. இது பொருளுக்கு அனுமதிக்கப்படும் சுயாதீன இயக்கங்களின் எண்ணிக்கை ஆகும்.

குறிப்புகள் 

விசையியல்
தாபி சட்டமன்றத் தொகுதி

தாபி சட்டமன்றத் தொகுதி (Tapi Assembly constituency) என்பது இந்தியாவின் நாகாலாந்து மாநிலத்தின் 60 சட்டமன்றத் தொகுதிகளில் ஒன்றாகும்.

இது மோன் மாவட்டத்தின் ஒரு பகுதியாகும். இது பட்டியல் பழங்குடியினருக்கு ஒதுக்கப்பட்டுள்ளது.

சட்டப் பேரவை உறுப்பினர்கள் 

 ^ இடைத்தேர்தல்

2023 இடைத்தேர்தல்

மேலும் பார்க்கவும் 
 மோன் மாவட்டம்

மேற்கோள்கள் 

மோன் மாவட்டம்
1,2,4-மூவாக்சேன்

Articles containing unverified chemical infoboxes

Chemical compound

1,2,4-மூவாக்சேன் (1,2,4-Trioxane) என்பது மூவாக்சேனின் மாற்றியங்களில் ஒன்றாகும். இது CHO என்ற மூலக்கூற்று வாய்ப்பாட்டைக் கொண்டுள்ளது. இச்சேர்மம் மூன்று கார்பன் அணுக்கள் மற்றும் மூன்று ஆக்ஸிஜன் அணுக்கள் கொண்ட ஆறு உறுப்பினர்களைக் கொண்ட வளையத்தைக் கொண்டுள்ளது. இரண்டு அருகில் உள்ள ஆக்சிசன் அணுக்கள் பெராக்சைடு செயல்பாட்டுக் குழுவை உருவாக்குகின்றன, மற்றவை ஈதர் வினைபடுத் தொகுதியை உருவாக்குகின்றன. இது ஒரு வளைய அசிட்டால் போன்றது. ஆனால், அசிட்டால் குழுவில் உள்ள ஆக்ஸிஜன் அணுக்களில் ஒன்று பெராக்சைடு குழுவால் மாற்றப்படுகிறது.

1,2,4-மூவாக்சேன் தனியாகப் பிரித்தெடுக்கப்படவோ அல்லது அதன் பண்புகள் வகைப்படுத்தப்படவோ இல்லை, மாறாக கணக்கீட்டு ரீதியாக மட்டுமே ஆய்வு செய்யப்பட்டுள்ளது. இருப்பினும், இது சில சிக்கலான கரிமச் சேர்மங்களின் முக்கியமான கட்டமைப்பு உறுப்பாக உள்ளது.  இன் மரிக்கொழுந்து தாவரத்தில் இருந்து பிரித்தெடுக்கப்பட்ட ஆர்ட்டெமிசினின் என்ற இயற்கை சேர்மம் மற்றும் சில பகுதி-தொகுப்புமுறை வழிப்பொருள்கள் 1,2,4-மூவாக்சேன் வளையத்தைக் கொண்ட முக்கியமான ஆண்டிமலேரிய மருந்துகளாகும். 1,2,4-மூவாக்சேன் வளையத்தைக் கொண்ட முற்றிலும் தொகுப்புமுறையில் பெறப்பட்ட ஒப்புமைகள் இயற்கையாகவே பெறப்பட்ட ஆர்ட்டெமிசினின்களை விட முக்கியமான சாத்தியமான மேம்பாடுகள் ஆகும்.  ஆர்ட்டெமிசினின் 1,2,4-மூவாக்சேனின் மையத்தில் உள்ள பெராக்சைடு குழு மலேரியா ஒட்டுண்ணியின் முன்னிலையில் பிளவுபட்டு ஒட்டுண்ணிக்கு தீங்கு விளைவிக்கும் வினையுறு ஆக்சிசன் தனியுறுப்புகளை உருவாக்கி ஒட்டுண்ணிகளை அழிக்க வழிவகுக்கிறது.

மேற்கோள்கள் 

கருத்தியலான வேதிச் சேர்மங்கள்
மூவாக்சேன்கள்
கரிமப் பெராக்சைடுகள்
Articles without KEGG source
Articles without EBI source
அகாவோயிடே

அகாவோயிடே (தாவர வகைப்பாட்டியல்:Agavoideae) என்பது அசுபராகேசியே என்ற தாவரக் குடும்பத்தின் துணைக் குடும்பமாகும். இது  ஒருவித்திலை  வகையச் சார்ந்த பூக்கும் தாவரங்களில் ஒன்றாகும். முன்பு தனிக்குடும்பமாக (Agavaceae) இருந்தது. இத்துணைக்குடும்பத்தில் பாலைவன, வறண்ட நிலத்தாவரங்கள்  அடங்கியுள்ளன. இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 1829 ஆம் ஆண்டு வெளிவந்துள்ளது. இதில் 640 இனங்கள் உள்ளன. இவ்வினங்கள், 23 பேரினங்கள் உள்ளன. உலகின் வெப்ப வலயம், அயன அயல் மண்டலம்,  மிதவெப்பமண்டலம்  வாழிடங்களில் இவை இயல்பாக நன்கு வளர்கின்றன.

பேரினங்களும், அதன் இப்போதைய குடும்பங்களும்

குறிப்புகள்

மேற்கோள்கள்

இவற்றையும் காணவும்
 மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்

வெளியிணைப்புகள்

தமிழ்நாட்டு மூலிகைக் குடும்பங்கள்
தாவரவியல் பெயருடையக் கட்டுரைகள்
தாவரத் துணைக் குடும்பங்கள்
மோகன் சிங் தூர்

மோகன் சிங் தூர் (Mohan Singh Tur) (1915-1979)  ஒரு இந்திய அரசியல்வாதியும் அகல் தக்த்தின் முன்னாள் ஜதேதாரும் மற்றும் சிரோமணி அகாலிதளத்தின் தலைவரும் ஆவார்.  இவர் ஜதேதார் மோகன் சிங் தூர் என்றும் அழைக்கப்பட்டார். இவர் 1977-ஆம் ஆண்டில் அகாலி தளத்தின் உறுப்பினராக பஞ்சாபின் தர்ன் தரன் தொகுதியில் இருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

தனிப்பட்ட வாழ்க்கை 
இவர் குர்தீப் கவுரை மணந்தார். இவருக்கு 5 மகன்கள் மற்றும் 3 மகள்கள் இருந்தனர், லெஹ்னா சிங் தூர் இவரது மகன்களில் ஒருவரும் 1980-ஆம் ஆண்டில் இவரது வாரிசாகவும் இருந்தார்.

இவரது மகன் தர்லோச்சன் சிங் தூர் (1947 - 2016) ஒரு அரசியல்வாதியும் ஆவார்.

மேற்கோள்கள் 

6வது மக்களவை உறுப்பினர்கள்
1979 இறப்புகள்
1916 பிறப்புகள்
என். கோபால மேனன்

என். கோபால மேனன்  (N. Gopala Menon)  இந்திய தேசிய காங்கிரசு உறுப்பினரும் இந்திய அரசியல்வாதியும் ஆவார். இவர் சென்னை மாநிலத்தின் சட்டமன்ற உறுப்பினராகவும் இருந்தார். இவர் 1955 முதல் 1956 வரை சென்னை சட்டமன்றத்தின் சபாநாயகராக பணியாற்றினார்.

இவரது தந்தை உளநாட் மூத்தா பணிக்கர், கோழிக்கோடு ஜாமோரின் தலைவர் ஆவார்.இவரது தந்தையின் அகால மரணத்திற்குப் பிறகு  கோபால மேனனின் தாயார் தனது ஆறு சிறு குழந்தைகளுடன் சென்னைக்கு (முன்னாள் சென்னை மாகாணம்) சென்றார். கோபால மேனன் தனது பள்ளிப்படிப்பையும்  உயர்நிலைப் படிப்பையும்  மெட்ராஸ் கிறிஸ்டியன் கல்லூரி உயர்நிலைப் பள்ளியில் படித்து முடித்தார். தனது பட்டப்படிப்பை மெட்ராஸ் கிறித்தவக் கல்லூரியிலும்   டாக்டர் அம்பேத்கர் அரசு சட்டக் கல்லூரி, சென்னை பயின்றார். சட்டத்தில் தகுதி பெற்ற பிறகு, கூர்ம வெங்கட ரெட்டி நாயுடு ஐயாவின் சட்ட நிறுவனத்தில் சேர்ந்தார், இவர்  வெங்கட ரெட்டியின்  வழிகாட்டியாக ஆனார். சர் கேவி ரெட்டிஎன்பார் ஜூன் 1936 ஆம் ஆண்டில் சென்னை மாகாணத்தின்  ஆளுநராக பதவியேற்றபோது, ​​குடியரசுத் தலைவரின் ஆளுநராகவும் நியமிக்கப்பட்ட முதல் இந்தியர் ஆவார்.

1936 ஆம் ஆண்டில்   ஜூன் மாதம்  இவர் சென்னை மாகாணத்தின் ஆளுநரானார். கோபால மேனன் 1920 ஆம் ஆண்டின்  முற்பகுதியில் சென்னையில் தனது தனிப்பட்ட சட்டப் பயிற்சியை நிறுவினார். இவர் தாழ்த்தப்பட்டவர்களின் நிலைமையினை  எப்போதும் அனுதாபம் கொண்ட ஒரு நபராவார். கோபால மேனன் தனது சட்ட நடைமுறையை ஏழைகளின் தேவைகளுக்காக அர்ப்பணித்தார். இவர் வேப்பேரி மற்றும் சூளை மாவட்டங்களில் ஏராளமான ஏழை குடும்பங்களை தத்தெடுத்து அவர்களுக்கு இலவச சட்ட சேவையை வழங்கினார். 1930 ஆம் ஆண்டின்  முற்பகுதியில் இருந்து ஏறக்குறைய இருபது ஆண்டுகள் சென்னை மாநகராட்சியின் நகராட்சி தொகுதியை இவர் பிரதிநிதித்துவப்படுத்தினார். இவர் சென்னை  கார்ப்பரேஷன் உறுப்பினராக இருந்தபோது, ​​இவர் நிதி மற்றும் பிற முக்கிய குழுக்களின் நிலைக்குழுவின் தலைவராக பல முறை இருந்தார். மேலும் இவர் அப்போதைய துணை மேயராக தேர்ந்தெடுக்கப்பட்டார். இவர் 1952 இல் சென்னை சட்டமன்றத்திற்கு தேர்ந்தெடுக்கப்பட்டார்
(பார்க்க 1952 சென்னை மாநில சட்டமன்றத் தேர்தல், 1952) சென்னை மாகாணத்தில் உள்ள  தென் மலபார் மாவட்டத்தில் உள்ள பொன்னானி தொகுதியில் நடந்த  தேர்தல்களில் இந்தியப் பொதுவுடைமைக் கட்சியும், விவசாயி தொழிலாளர் மக்கள் கட்சி கட்சியும் வலுவான வெற்றியைப் பெற்றிருந்ததால், இது ஒரு முக்கிய வெற்றியாகும், பின்னர் கேரளா மாநிலமாக மாறிய 31 தொகுதிகளில்  கிடைத்த ஐந்து வெற்றிகளில் இந்திய தேசிய காங்கிரசுக்கு இதுவும் ஒன்று.1955 ஆம் ஆண்டு செப்டம்பர்  மாதம் இவர் தற்போதைய தமிழ்நாடு மாநிலத்தின் முன்னோடியான சென்னை மாநிலத்தின் சட்டமன்றத்தின் சபாநாயகராக தேர்ந்தெடுக்கப்பட்டார் (தமிழ்நாடு சட்டமன்றத்தின் பேச்சாளர்களின் பட்டியலைப் பார்க்கவும்). 1952 ஆம் ஆண்டு மே மாதம் முதல் 1955 ஆம் ஆண்டு  ஆகஸ்ட்  மாதம் வரை பணியாற்றிய புதிதாக உருவாக்கப்பட்ட மெட்ராஸ் மாநிலத்தின் முதல் சபாநாயகர் ஜே. சிவசண்முகம் பிள்ளையைத் தொடர்ந்து, இந்தப் பதவியை வகித்த இரண்டாவது நபர் இவர் மட்டுமே. இவர் பாராளுமன்ற நடைமுறைகள் பற்றிய புத்தகத்தை வெளியிட்டார். இது புதிதாக தேர்ந்தெடுக்கப்பட்ட சட்டமியற்றுபவர்களுக்கு ஒரு கையேடாக செயல்பட்டது. என்.கோபால மேனன் 1972 ஆம் ஆண்டு  பிப்ரவரி மாதம் 9 ஆம் தேதி இறந்தார்.

மேற்கோள்கள் 

1972 இறப்புகள்
இந்திய தேசிய காங்கிரஸ் அரசியல்வாதிகள்
மெர்டேக்கா 118

மெர்டேக்கா 118 அல்லது மெனாரா வாரிசான் மெர்டேக்கா (மலாய்; ஆங்கிலம்: Merdeka 118) என்பது  மலேசியா, கோலாலம்பூரில் 678.9 மீ (2,227 அடி) உயரத்தில் உள்ள 118-அடுக்கு அதி உயர வானளாவிய கட்டிடமாகும். இது 828 மீ (2,717 அடி) உயரத்தில் உள்ள புர்ஜ் கலிபாவிற்கு அடுத்த நிலையில், உலகின் இரண்டாவது உயரமான கட்டிடம் மற்றும் கட்டமைப்பாகும்.

கட்டிடத்தின் பெயர், மெர்டேக்கா (இது மலாய் மொழியில் "சுதந்திரம்" என்று பொருள்படும்), மெர்டேக்கா அரங்கத்திற்கு  அருகாமையில் இருந்ததால் ஈர்க்கப்பட்டது.

இது மலேசியா மற்றும் தென்கிழக்காசியாவின் மிக உயரமான கட்டடம் ஆகும். இது  எக்ஸ்சேஞ்ச் 106 கோபுரம் எனும் வானளாவியையும் தாண்டிய நிலையில் மலேசியாவின் மிக உயரமான கட்டடமாக மாறியது. மற்றும்   லாண்ட்மார்க் 81 அதன்  உயரமான கூர்மைக் கோபுரத்தின் காரணமாக தென்கிழக்கு ஆசியாவில் மிக உயரமான கட்டிடமாக மாறியது.

ஆற்றல் மற்றும் சூழல்சார் வடிவமைப்பில் தலைமைத்துவம் (Leadership in Energy and Environmental Design) உட்பட உலகளாவிய நிலைத்தன்மை சான்றிதழிலிருந்து மூன்று பிளாட்டினம் மதிப்பீட்டைப் பெறும் கட்டிடங்களில் இந்தக் கட்டிடம் மலேசியாவில் முதல் கட்டிடடமாக அமைகிறது.

கண்ணோட்டம்

மெர்டேக்கா 118 (முழு வளாகத்தின்) மேம்பாடு என்பது 19 ஏக்கர் (7.7 எக்டேர்) நிலம் பெர்மோடாலான் நேசனல் பெர்காட் (Permodalan Nasional Berhad) மூலம் RM ரிங்கிட் 5 பில்லியன் (US $ 1.21 பில்லியன்) நிதியளிக்கப்பட்டது,  2023-இல் கட்டி முடிக்கப்பட்ட போது, இந்தக் கோபுரம் மலேசியாவின் மிக உயரமான கட்டிடமாக மாறியது. கோபுரத்தில் 118 மால் எனப்படும் வணிக வளாகமும் உள்ளது.

இருப்பிடம் மற்றும் தளம்

இந்த கட்டிடம் ஆங் ஜெபாட் சாலையில், முன்னாள் மெர்டேக்கா பூங்கா இருந்த இடத்தில் அமைந்துள்ளது. இந்தத் தளம் பெட்டாலிங் தெரு, மெர்டேக்கா அரங்கம், ஸ்டேடியம் நெகாரா மற்றும் சின் வூ ஸ்டேடியம் உள்ளிட்ட விளையாட்டு அரங்குகளுக்கு அருகில் அமைந்துள்ளது.

தள திட்டங்கள்

அனைத்து மாடித் திட்டங்களும் கட்டிடத்தின் முன்மொழிவுகளில் இருந்து பெறப்பட்டவை மற்றும் மாற்றத்திற்கு உட்பட்டவை

மேற்கோள்கள்

வெளி இணைப்புகள்

கோலாலம்பூரில் உள்ள கட்டிடங்கள் மற்றும் கட்டமைப்புகள்
மலேசிய பல்லூடகப் பெருவழி
கதிரவமறைப்பு, 1921 ஏப்பிரல் 8

1921 ஆம் ஆண்டு ஏப்ரல் 8 ஆம் தேதி வலயக் கதிரவமறைப்பு (annular solar eclipse) ஏற்பட்டது. புவிக்கும் சூரியனுக்கும் இடையில் நிலா செல்லும்போது கதிரவமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது.  நிலாவின் தோற்ற விட்டம் சூரியனை விட சிறியதாக இருக்கும்போது ஒரு வலய கதிரவமறைப்பு ஏற்படுகிறது, இது சூரியனின் பெரும்பாலான ஒளியைத் தடுக்கிறது. மேலும், சூரியன் வலயம் போல தோற்றமளிக்கும்.புவியின் ஆயிரக்கணக்கான கிலோமீட்டர் அகலத்தில் ஒரு பகுதி ஒளிமறைப்பாக ஒரு வலய ஒளிமறைப்பு தோன்றுகிறது. வடக்கு இசுக்கொட்லாந்து, நோர்வேயின் வடமேற்கு முனை, உருசிய SFSR , ஆர்க்டிக் பெருங்கடலில் உள்ள தீவுகள் ஆகியவற்றிலிருந்து வலயம் தெரிந்தது.

தொடர்புடைய கிரகணங்கள்

கதிரவமறைப்புகள்,1921–1924

சாரோசு 118 
இந்த ஒளிமறைப்பு சரோசு சுழற்சியின் ஒரு பகுதியாகும் 118, ஒவ்வொரு 18 ஆண்டுகள், 11 நாட்களுக்கும், 72 நிகழ்வுகளைக் கொண்டுள்ளது. கிபி 803 மே 24 அன்று பகுதி சூரிய கிரகணத்துடன் இந்தத் தொடர் தொடங்கியது. இது ஆகஸ்ட் 19, 947 கி.பி முதல் அக்டோபர் 25, 1650 வரையிலான முழு கிரகணங்களையும், நவம்பர் 4, 1668 மற்றும் நவம்பர் 15, 1686 இல் கலப்பு கிரகணங்களையும், நவம்பர் 27, 1704 முதல் ஏப்ரல் 30, 1957 வரையிலான வருடாந்திர கிரகணங்களையும் கொண்டுள்ளது. ஜூலை 15, 2083 அன்று ஒரு பகுதி கிரகணமாக உறுப்பினர் 72 இல் தொடர் முடிவடைகிறது. மே 16, 1398 அன்று 6 நிமிடங்கள், 59 வினாடிகள் மொத்தமாக மிக நீண்ட நேரம்.

மெட்டானிக் தொடர் 
மெட்டானிகத் தொடர்கள்  19 ஆண்டுகளுக்கு (6939.69 நாட்களுக்கு) ஒருமுறை மீள கதிரவமறைப்புகளை 5 சுழற்சிகள் நீட்டிப்பில் ,நிகழ்த்துகிறது.  கதிரவமறைப்புகள் குறிப்பிட்ட நாட்காட்டி நாளில் நிகழும். மேலும், எண்மத் துணைத்தொடர்கள் 1/5  அளவில்  3.8  ஆண்டுகளுக்கு (1387.94 நாட்களுக்கு) ஒருமுறை மீளநிகழும்.

குறிப்புகள்

மேற்கோள்கள் 

சூரிய கிரகணங்கள்
1921 இல் அறிவியல்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
வி. ஜி. பன்னீர்தாசு

Articles with hCards
வி. ஜி. பன்னீர்தாசு (V. G. Panneerdas) என்பவர் வி. ஜி. பி. குழும நிறுவனங்களின் நிறுவனர் ஆவார். இவரது கதை கந்தல் முதல் செல்வம் வரை ஒன்றாகும். இவர் இந்தியாவின் தமிழ்நாடு, திருநெல்வேலி மாவட்டத்தில் வள்ளியூர் அருகே உள்ள அழகப்பா புரம் என்ற தொலைதூர கிராமத்தில் ஏழைக் குடும்பத்தில் பிறந்தார். கன்னியாகுமரி மாவட்டத்தில் நாகர்கோவில் அருகே இதே பெயரில் உள்ள மற்றொரு கிராமத்துடன் இவர் பிறந்ததை அடிக்கடி குழப்புகிறார்கள். வாய்ப்பு தேடி சென்னைக்குச் சென்ற பன்னீர்தாசு 1955ஆம் ஆண்டில், கடிகாரங்கள் மற்றும் சுவர்க் கடிகாரங்கள் போன்ற பொருட்களை விற்கும் ஒரு கடையைத் திறந்தார். தென்னிந்தியாவில் அன்றாடப் பொருட்களைத் தவணை முறையில் விற்கும் முறையை அறிமுகப்படுத்திய முன்னோடி இவர் ஆவார். சில்லறை விற்பனை, வீடு வீட்டு மனை விற்பனை மற்றும் சொத்து மேம்பாடு, ஓய்வு விடுதிகள் மற்றும் பொழுதுபோக்கு பூங்காக்கள் ( வி. ஜி. பி.  யூனிவர்சல் கிங்டம் உட்பட), மற்றும் காணொலி மற்றும் ஒலிப்பதிவுக் கூடங்கள் உள்ளிட்ட நிறுவனங்களின் குழுவாக வி. ஜி. பி. நிறுவனத்தை உருவாக்கினார்.

மேற்கோள்கள் 

தமிழ்த் தொழிலதிபர்கள்
அயோத்தி வானூர்தி நிலையம்

அயோத்தி வானூர்தி நிலையம் (Ayodhya Airport) கட்டுமானத்தில் உள்ள இதனை அலுவல்பூர்வமாக மரியாதை இராமர் பன்னாட்டு வானூர்தி நிலையம் என்று அழைப்பர் இந்தியாவின் உத்தரப் பிரதேசத்தில் உள்ள  அயோத்தி மற்றும் பைசாபாத் நகரங்களுக்கு வானூர்தி சேவைகள் வழங்குகிறது. தேசிய நெடுஞ்சாலை எண் 27 மற்றும் 330ல் உள்ள பைசாபாத் நகரத்திற்கு அருகில் அயோத்தி வானூர்தி நிலையம் அமைந்துள்ளது. உத்தரப் பிரதேச அரசுடன் இந்திய வானூர்தி நிலையங்கள் ஆணையம் இணைந்து பிப்ரவரி 2014ல் இந்த பன்னாட்டு வானூர்தி நிலையம் அமைக்க புரிந்துணர்வு ஒப்பந்தம் செய்து கொண்டுள்ளது. இவ்வானூர்தி நிலையம் அமைக்க, நிலத்தை கையகப்படுத்துவதற்கு மட்டும்  இந்திய அரசு ரூபாய் 2 பில்லியன் ஒதுக்கீடு செய்துள்ளது.

சிறப்புகள்
280 ஏக்கர் பரப்பளவில் அமையவிருக்கும் இந்த வானூர்தி நிலையத்தின் விமான ஓடுபாதை 3,500 மீட்டர் நீளமும்; 45 மீட்டர் அகலமும் கொண்டது. சன்வரி 2024ல் திறக்கப்படவுள்ள இவ்வானூர்தி நிலையத்திலிருந்து நாள்தோறும் 150 விமானங்கள் வந்து செல்ல உள்ளது.

முதல் சேவை துவக்கம்
முதலில் தில்லி-அயோத்தி இடையே ஏர் இந்தியாவின் சேவைகள் 30 டிசம்பர் 2023 முதல் துவங்குகிறது.

மேற்கோள்கள்

உத்தரப் பிரதேசத்தில் உள்ள வானூர்தி நிலையங்கள்
காமாரெட்டி சட்டமன்றத் தொகுதி

காமாரெட்டி சட்டமன்றத் தொகுதி (Kamareddy Assembly constituency) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். காமரெட்டி மாவட்டத்தில் உள்ள நான்கு தொகுதிகளில் இதுவும் ஒன்று. இது ஜஹீராபாது மக்களவைத் தொகுதியின் ஒரு பகுதியாகும்.

2009, 2011, 2014 மற்றும் 2018 தேர்தல்களில் பாரத் இராட்டிரிய கட்சியின் கம்ப கோவர்தன் வெற்றி பெற்றார்.

மண்டலங்கள் 
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

சட்டமன்ற உறுப்பினர்கள்

மேலும் பார்க்கவும் 
 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள் 

தெலங்காணா சட்டமன்றத் தொகுதிகள்
பிரேம் கணபதி

பிரேம் கணபதி (Prem Ganapathy) என்பவர் இந்திய தொழில் முனைவர் மற்றும் தொழிலதிபர் ஆவார். இவர் தோசா பிளாசா என்ற உணவக சங்கிலியை நிறுவியவர். சொற்ப முதலீட்டில் தொடங்கி, இவர் இந்தியா, நியூசிலாந்து, ஓமான் மற்றும் ஐக்கிய அரபு அமீரகம் ஆகிய நாடுகளில் 72 விற்பனை நிலையங்களுடன் தோசா பிளாசாவை உணவகச் சங்கிலியாக விரிவுபடுத்தினார்.

இளமை 
கணபதி தமிழ்நாடு மாநிலத்தில் தூத்துக்குடி மாவட்டத்தில் உள்ள நாகலாபுரத்தில் பிறந்தார். இவருக்கு ஏழு உடன்பிறப்புகள் இருந்தனர். கணபதி பத்தாம் வகுப்பை முடித்த பிறகு வேலை தேடி சென்னைக்குச் சென்றார். இவர் 1990-ல் மும்பைக்குச் செல்வதற்கு முன்பு சென்னையில் பல வேலைகளைச் செய்தார். பணமும், உள்ளூர் மொழி அறிவும் இல்லாமல் கணபதி மும்பையில் சிக்கித் தவித்தார். தமிழ்க் குடும்பத்தின் உதவியுடன் அடுமனையில்ல் வேலை செய்யத் தொடங்கினார்.

தொழில் 
1992ஆம் ஆண்டில், கணபதி தனது சொந்த உணவு வணிகத்தைத் தொடங்கினார். வாசி தொடருந்து நிலையத்திற்கு எதிரே ஒரு கை வண்டியில் இட்லி மற்றும் தோசைகளை விற்றார். 1997-ல், இவர் ஒரு கடையை வாடகைக்கு எடுத்து பல்வேறு வகையான தோசைகளை பரிசோதிக்கத் தொடங்கினார். 2003ஆம் ஆண்டில், வாசியில் உள்ள சென்டர் ஒன் பெருவணிக நிலையத்தில் தனது முதல் கடையைத் திறந்தார். 2012ஆம் ஆண்டு நிலவரப்படி, தோசை பிளாசா 4 நாடுகளில் 45 விற்பனை நிலையங்களைக் கொண்டுள்ளது, 100க்கும் மேற்பட்ட வகையான தோசைகளை வழங்குகிறது.

மேற்கோள்கள் 

தமிழகத் தொழிலதிபர்கள்
வாழும் நபர்கள்
1973 பிறப்புகள்
பைசாபாத் தொடருந்து சந்திப்பு நிலையம்

பைசாபாத் தொடருந்து சந்திப்பு நிலையம் (Faizabad Junction railway station), இதனை அதிகாரப்பூர்வமாக அயோத்தி கண்டோன்மெண்ட் தொடருந்து நிலையம் என அழைப்பர். இது இந்தியாவின் உத்தரப் பிரதேச மாநிலத்தின் அயோத்தி மாவட்டத்தில் உள்ள பைசாபாத் நகரத்தில் உள்ளது. நிலைய குறியீடு AYC ஆகும். இது வடக்கு மண்டலத்தில்  லக்னோ-வாரணாசி மற்றும் பிரயாக்ராஜ்-அயோத்தி இருப்புப் பாதை வழித்தடத்தில் உள்ளது. இதனருகே அயோத்தி சந்திப்பு தொடருந்து நிலையம் உள்ளது

அக்டோபர் 2021ல் உத்தரப் பிரதேச அரசு பைசாபாத் தொடருந்து நிலையத்தின் பெயரை அயோத்தி கண்டோன்மெண்ட் தொடருந்து நிலையம் என மாற்றி அமைக்க முடிவு செய்தது. இம்முடிவை 2 நவம்பர் 2021 அன்று இந்திய இரயில்வே நிர்வாகம் ஏற்றுக் கொண்டதுடன், இந்நிலைய குறியீட்டை AYC என மாற்றியது.

படக்காட்சியகம்

இதனையும் காண்க
 அயோத்தி சந்திப்பு தொடருந்து நிலையம்
 அயோத்தி வானூர்தி நிலையம்

மேற்கோள்கள்

வெளி இணைப்புகள்

உத்தரப் பிரதேசத் தொடருந்து நிலையங்கள்
தோசை பிளாசா

தோசா பிளாசா (Dosa plaza) என்பது தென்னிந்திய உணவு வகையான தோசையில் நிபுணத்துவம் பெற்ற துரித உணவு உணவகங்களின் சங்கிலித் தொடராகும். இது 1997-ல் பிரேம் கணபதி என்பவரால் நிறுவப்பட்டது. தோசா பிளாசா இந்தியா, நியூசிலாந்து, ஓமான், ஐக்கிய அரபு அமீரகம் மற்றும் ஆத்திரேலியாவில் 72 விற்பனை நிலையங்களை நடத்துகிறது.

மேற்கோள்கள் 

உணவகங்கள்
மோதி மகால்

மோதி மகால் (Moti Mahal) என்பது இந்தியாவின் தில்லியில் அமைந்துள்ள ஒரு உணவகம் ஆகும். 1947ஆம் ஆண்டு இந்தியாவின் பிரிவினைக்குப் பிறகு நிறுவப்பட்டது. தில்லியில் உள்ள மோதி மகால் குந்தன் லால் குஜ்ரால், குந்தன் லால் ஜக்கி மற்றும் தாக்கூர் தாசு மாகு ஆகியோரால் நிறுவப்பட்டது. இது பஞ்சாபிய உணவு மற்றும் வட இந்திய உணவு வகைகளை அறிமுகப்படுத்திய முதல் உணவகங்களில் ஒன்றாகும். தந்தூரி சிக்கன், பனீர் மக்கானி, தால் மக்கானி மற்றும் பட்டர் சிக்கன் போன்ற உணவு வகைகள் இங்கு வழங்கப்படுகிறது.

வரலாறு 
மோதி மகால்  குந்தன் லால் குஜ்ரால், தாக்கூர் தாசு மாகு மற்றும் குந்தன் லால் ஜக்கி ஆகியோரால் 1947-ல் தில்லியில் நிறுவப்பட்டது. இவர்கள் 1920 முதல் 1947 வரை பிரித்தானிய இந்தியாவின் பெசாவரில் மோகா சிங் லம்பா என்ற நபருக்குச் சொந்தமான மோதி மகால் என்ற சிறிய உணவகத்தில் பணிபுரிந்தனர்.

1947-ல் இந்தியப் பிரிவினைக்குப் பிறகு, குடும்பத்துடன் தில்லிக்குத் தப்பிச் சென்றனர். தில்லியில், இவர்கள் மூவரும் தர்யாகஞ்ச் பகுதியில் ஒரு தாராவை (சாவடி) வாங்கி, பின்னர் பழைய தில்லியின் புதிய பகுதிக்கு மாறினர். இவர்கள் மோதி மகாலினை, தர்யாகஞ்ச்யில் தொடங்கினார்கள். மோத்தி மகால் பட்டர் சிக்கன், பனீர் மக்கானி மற்றும் தால் மக்கானி மற்றும் நவீன தந்தூரி சிக்கன் ஆகிய உணவு வகைகளை அறிமுகப்படுத்தினர்.

மேற்கோள்கள் 

பஞ்சாபி உணவு வகைகள்
வர்சா கௌதம்

வர்சா கௌதம் (Varsha Gautham) (பிறப்பு 12 சனவரி 1998) ஒரு இந்திய மாலுமி . 2014 ஆசிய விளையாட்டுப் போட்டியில் ஐஸ்வர்யா நெடுஞ்செழியனுடன் இணைந்து பெண்களுக்கான 29er போட்டியில் வெண்கலப் பதக்கம் வென்றார். 16 வயதில், ஆசிய விளையாட்டுப் பதக்கம் வென்ற இளைய இந்தியர் ஆவார். இவர் 2018 ஜகார்த்தா ஆசிய விளையாட்டுப் போட்டியில் ஸ்வேதா ஷெர்வேகருடன் இணைந்து 49er போட்டியில் வெள்ளிப் பதக்கம் வென்றார்.

மேற்கோள்கள் 

வாழும் நபர்கள்
1998 பிறப்புகள்
இலியாசு அசுமி

இலியாசு அசுமி (Iliyas Azmi) இந்தியாவைச் சேர்ந்த ஓர் அரசியல்வாதியாவார்.  1934 ஆம் ஆண்டு ஆகத்து மாதம் 22 ஆம் தேதியன்று இவர் பிறந்தார்.  உத்தரபிரதேச மாநிலத்தில் நாடாளுமன்ற உறுப்பினராக இருந்தார்.  2004 ஆம் ஆண்டில் சாகாபாத்து மக்களவைத் தொகுதியிலும்  2009 ஆம் ஆண்டில் கேரி மக்களவைத் தொகுதியிலும்   பகுசன் சமாச் கட்சியின் வேட்பாளராகப் போட்டியிட்டார்.  பின்னர் ஆம் ஆத்மி கட்சியில் சேர்ந்தார். ஆம் ஆத்மி கட்சியிலிருந்து 2016 ஆம் ஆண்டில் விலகினார்.

வாழ்க்கை 
அசுமி 1934 ஆம் ஆண்டில் உத்தரபிரதேசத்தின் அசம்கர் மாவட்டத்தில் உள்ள சதர்பூர் பராவ்லி-புல்பூரில் பிறந்தார்.  இவரது தந்தையின் பெயர் முகமது மருஃப் என்பதாகும்.  புல்பூரில் உள்ள ரோசுதுல் ஓலுமில் இலியாசு அசுமி படித்தார். 

1950 ஆம் ஆண்டு மே மாதம் 2 ஆம் தேதியன்று பதருன்னிசா என்ற பெண்ணை இவர் திருமணம் செய்து கொண்டார்.   தம்பதியருக்கு நான்கு மகன்கள் மற்றும் நான்கு மகள்கள் இருந்தனர்.  2023  ஆம் ஆண்டு சூன் மாதம் 4 ஆம் தேதியன்று  இலியாசு அசுமி அப்பல்லோ மருத்துவமனையில் தனது 88ஆவது வயதில் காலமானார்

பதவிகள் 

 1980–1986: பொதுச் செயலாளர், முசுலிம் மச்லிசு, உத்தரப் பிரதேசம். 
 1986–1987: துணைத் தலைவர், முசுலிம் மச்லிசு, உத்தரப் பிரதேசம். 
 1987–1989:  தலைவர் , முசுலிம் மச்லிசு, உத்தரபிரதேசம். 
 தலைவர், அகில இந்திய முசுலிம் மச்லிசு. 
 1996: பதினொன்றாவது மக்களவைக்கு தேர்ந்தெடுக்கப்பட்டார்.

புத்தகங்கள்

இந்தி புத்தகங்கள் 

 'சம்பர்தாயிக்த குலின் தந்திர கி இயரூரத்.' 
 'பாபா சாகேப் பீம்ராவ் அம்பேத்கர்.' 
 'பெரியார் ராம சுவாமி நாயக்கர்.' 
 'இன்சான் அவுர் தேவ்தா.'

உருது புத்தகங்கள் 

 'பயமே சிந்தகி.' 
 'முசலமனோ கி சியாசத் இயகம் அவுர் இலாசு.' 
 அரிசானோ கி மொராட்.' 
 'இரான் கா இசுலாமி இன்க்லாப் அகிகத் கே ஐயனே மே.' 
 'காகியா தருலுலும் யா பைனசக்வாமி சச்சிசு

மேற்கோள்கள் 

ஹர்தோய் மாவட்ட நபர்கள்
15வது மக்களவை உறுப்பினர்கள்
ஆம் ஆத்மி கட்சி அரசியல்வாதிகள்
14வது மக்களவை உறுப்பினர்கள்
11வது மக்களவை உறுப்பினர்கள்
2023 இறப்புகள்
1934 பிறப்புகள்
பட்டமளிப்பு

பட்டமளிப்பு (Graduation) என்பது ஒரு கல்வி நிறுவனத்தால் ஒரு மாணவருக்கு பட்டயம் வழங்குவதாகும். இது அதனுடன் தொடர்புடைய விழாவையும் குறிக்கலாம். பட்டமளிப்பு விழாவின் தேதி பெரும்பாலும் பட்டமளிப்பு நாள் என்று அழைக்கப்படுகிறது. இது சில நேரங்களில்: தொடக்கம், சபை, பட்டமளிப்பு அல்லது அழைப்பு என அழைக்கப்படுகிறது.

வரலாறு 
பட்டம் பெறும் மாணவர்களுக்கான விழாக்கள் பன்னிரண்டாம் நூற்றாண்டில் ஐரோப்பாவின் முதல் பல்கலைக்கழகங்களில் இருந்து தொடங்குகின்றன. அப்போது இலத்தீன், அறிஞர்களின் மொழியாக இருந்தது. முதுகலைப் பட்டம் பெற்றிருப்பவர்கள் பாடம் நடத்துவற்குரிய தகுதியுடையவர்களாக கருதப்பட்டனர்."பட்டம்" மற்றும் "பட்டதாரி" என்பது gradus எனும் இலத்தீன் சொல்லில் இருந்து வருகிறது, "படி" என்பது இதன் பொருளாகும். முதல் படியாக இளங்கலை பட்டப்படிப்பு சேர்க்கப்பட்டது. இரண்டாம் படி முதுநிலைப் படி ஆகும், பட்டதாரிகளுக்கு கற்பிப்பதற்கான உரிமமாக இது கருதப்பட்டது. பட்டப்படிப்புக்கான பொதுவான ஆடையாக மேலங்கி மற்றும் முக்காடு அல்லது தொப்பிகள் ஆகியவை கருதப்பட்டது, இது இடைக்கால மதகுருமார்கள் அணியும் உடையை அடிப்படையாகக் கொண்டது.

விழா 
பொதுவாக பட்டமளிப்பு விழா என்பது பல்கலைக்கழகப் பட்டங்களுக்கு பொருந்தும். ( இளங்கலை, முதுகலை மற்றும் முனைவர் பட்டங்கள்).

கல்லூரி மற்றும் பல்கலைக்கழக அளவில் நடைபெறும் பட்டமளிப்பு விழாவில், தலைமை அதிகாரி அல்லது அங்கீகரிக்கப்பட்ட நபர் தனித்தனியாகவோ அல்லது மொத்தமாகவோ பட்டப்படிப்புகளை முறையாக வழங்குகிறார்.சில சமயங்களில் நேரடியாகவோ அல்லது அஞ்சலிலோ மாணவர்கள் தங்களது பட்டங்களைப் பெறுகின்றனர்.

சான்றுகள்

வெளி இணைப்புகள் 

 ஈதன் ட்ரெக்ஸ், மென்டல் ஃப்ளோஸ் எழுதிய பட்டப்படிப்பு மரபுகளுக்குப் பின்னால் உள்ள கதைகள்

பள்ளிக் கலைச்சொல்லியல்
கல்வி நிலைகள்
கருத்து

ஒரு கருத்து (opinion) என்பது ஒரு தீர்ப்பு, கண்ணோட்டம் அல்லது கூற்று ஆகும், இது உண்மைச் செய்தியினை விட முடிவானது அல்ல, இவை உண்மையான கூற்றுகளாகும்.

வரையறை 

ஒரு விடயம் தொடர்பாக வெவ்வேறு நபர்கள் ஒரே மாதிரியான உண்மைகளை ஏற்றுக்கொண்டாலும் வெவ்வேறு அல்லது எதிரான முடிவுகளை (கருத்துகள்) எடுக்கலாம். புதிய வாதங்கள் முன்வைக்கப்படாமல் இருக்கும்போது கருத்துக்கள் அரிதாகவே மாறுகின்றன. ஆதரவான வாதங்களை பகுப்பாய்வு செய்வதன் மூலம் ஒரு கருத்து  ஆதரிக்கப்படுகிறது என்று பகுத்தறியலாம் .

சாதாரண பயன்பாட்டில், கருத்து என்பது ஒரு நபரின் கண்ணோட்டம்,புரிதல், குறிப்பிட்ட உணர்வுகள், நம்பிக்கைகள் மற்றும் ஆசைகள் ஆகியவற்றின் விளைவாக இருக்கலாம்.

கூட்டு மற்றும் தொழில்முறை கருத்துக்கள்

பொது கருத்து 
சமகால பயன்பாட்டில், பொதுக் கருத்து என்பது ஒரு மக்கள்தொகை (எ.கா., நகரம், மாநிலம் அல்லது நாடு) கொண்டிருக்கும் தனிப்பட்ட அணுகுமுறைகள் அல்லது நம்பிக்கைகளின் தொகுப்பாகும்.

குழு கருத்து 
சில சமூக அறிவியலில், குறிப்பாக அரசியல் அறிவியல் மற்றும் உளவியலில், குழுக் கருத்து என்பது நடுவர் மன்றம், சட்டமன்றம், குழு அல்லது பிற கூட்டு முடிவெடுக்கும் குழுவின் உறுப்பினர்கள் போன்ற பாடங்களின் குழுவிலிருந்து சேகரிக்கப்பட்ட கருத்துகளின் தொகுப்பைக் குறிக்கிறது.

குறிப்புகள் 

நம்பிக்கைகள்
மனாதத் முகமது பிள்ளை அப்துல் காதர்

மனாதத் முகமது பிள்ளை அப்துல் காதர் 
(Manadath Mohammed Pillay Abdul Khader) என்பார் 1925 ஆம் ஆண்டு பிப்ரவரி மாதம் 27 ஆம் நாள் பிறந்து   1993 ஆம் ஆண்டு ஆகத்து மாதம் 10 ஆம் நாள் வரை வாழ்ந்தார் . இவர் 1969 முதல் 1979 வரை கேரளாவின் தலைமை வழக்கறிஞராக
பணியாற்றிய ஒரு இந்திய வழக்கறிஞரும்  நீதிபதியும்  அரசியல்வாதியும் ஆவார்.

ஆரம்பகால வாழ்க்கையும் தொழிலும்
அப்துல் காதர்   1925 ஆம் ஆண்டு  பிப்ரவரி மாதம் 27 ஆம்  நாளில்  ஆலுவாவில் பிரபல தொழிலதிபரும் மனித நேயமிக்க எம். கே. மக்கார் பிள்ளையின் தம்பியான எம். கே. முகமது பிள்ளைக்கு மகனாகப்  பிறந்தார்.

ஆலுவா தொகுதியில் இருந்து புதிதாக உருவாக்கப்பட்ட திருவாங்கூர்-கொச்சி மாநிலத்தின் சட்டமன்றத்திற்கு 1952 ஆம் ஆண்டில், காதர்  தேர்ந்தெடுக்கப்பட்டார், வருங்கால கேரள பிரதேச காங்கிரஸ் கமிட்டியின்  தலைவர் டி. ஓ. பாவாவை தோற்கடித்தார்.   காதர் அதே போட்டியாளரிடம் 1954 இல் மறுதேர்தலில் தோற்றார்.

மேற்கோள்கள்

20 ஆம் நூற்றாண்டு இந்திய வழக்கறிஞர்கள்
1925 பிறப்புகள்
1993 இறப்புகள்
ஏப்ரல் 8, 1959 சூரிய கிரகணம்

1959 ஆம் ஆண்டு ஏப்ரல் 8 அன்று வலய கதிரவமறைப்பு ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் தோற்ற விட்டம் சூரியனை விட சிறியதாக இருக்கும்போது ஒரு வலயக் கதிரவமறைப்பு ஏற்படுகிறது, இது சூரியனின் பெரும்பாலான ஒளியைத் தடுக்கிறது. இந்நிலையில் சூரியன் வலயம்  போல தோற்றமளிக்கும். பூமியின் ஆயிரக்கணக்கான கிலோமீட்டர் அகலத்தில் ஒரு பகுதி  ஒளிமறைப்பாக ஒரு வலய கதிரவமறைப்பு தோன்றுகிறது. பாப்புவா நியூ கினியா (இன்றைய பப்புவா நியூ கினியா ), பிரித்தானிய சாலமன் தீவுகள் (இன்றைய சாலமன் தீவுகள் ), கில்பர்ட் , எலிசு தீவுகள் (இப்போது துவாலு, தோக்கே  தீவுகளுக்குச் சொந்தமான பகுதி) வட்டாரத்தில் உள்ள மில்னே விரிகுடா மாகாணத்தின் தென்கிழக்கு முனை, ஆஸ்திரேலியா,  அமெரிக்க சமோவாவில் உள்ள ஸ்வைன்ஸ் தீவு ஆகிய இடங்களில் வலயம் தெரிந்தது.   .

தொடர்புடைய கிரகணங்கள்

1957-1960 சூரிய கிரகணங்கள்

சரோசு 138 
இது சாரோசு சுழற்சி 138 இன் பகுதியாகும். இச்சுழற்சி காலம் 18 ஆண்டுகள்11நாட்கள் ஆகும்.  இது 70  தடவைகள் மீள மீள நிகழும். இத்தொடர் 1472சூன் 6 அன்று பகுதி கதிரவமறைப்பாகத் தொடங்கியது. இதில் 1598, ஆகத்து 31 அன்று முதல் வலயக் கதிரவமறைப்புகளும் நிகழலாம்.  இந்தச் சுழற்சி 2482 பிப்ரவரி 18 வரை தொடரும்.  2500 மார்ச்சு 1 அன்று ஒரு கலப்புக் கதிரவமறைப்பு நிகழும்..  இதில் 2518 மார்ச்சு 12 அன்று முதல் 2554 ஏப்பிரல் 3 வரை முழுக் கதிரவமறைப்புகள் தொடரும்.  இத்தொடர் 2716, சூலை 11 அன்று 70  ஆம் முறையாக பகுதி கதிரவமறைப்ப்பாக  முடிவுறும்.  மிக நெடுநேர கதிரவமறைப்பு 2554 ஏப்பிரல் 3, அன்று 56 நொடிகள் நீடிக்கும்.

திரைத்தோசு தொடர் 
இது  திரைத்தொசு தொடரி பகுதியாகும். இந்த சுழற்சி மாற்றுக் கணுக்களிடையே  135 நிலா மாதங்களுக்கு(synodic months( (≈ 3986.63 நாட்கள்  அல்லதுor 11ஆண்டுகளில் ஒரு  மாதம் குறைவான  சுழற்சி காலத்தில் நிகழும், இவற்றின் தோற்றப்பாடும் நெட்டாங்கும் புவியண்மை சுழல்காலத்துடன் (பிறழ்மாதத்துடன்) ஒத்தியங்காமையால் ஒழுங்கற்றவையாக அமைகின்றன.  ஆனால்,  மூன்று திரைத்தோசு சுழற்சிகள் தொகுப்புக் காலம், தோராயமாக 33 ஆண்டுகளுக்கு 3 மாதங்கள குறைவாக( தோராயமாக 434.044 பிறழ்மாதங்ககளுக்குச்) சமமாகும். எனவே ஒளிமறைப்புகள் இந்தச் சுழற்சித் தொகுப்பு காலத்தோடு ஒத்தமைகின்றன.

இனெக்சு தொடர் 
இந்த ஒளிமறைப்பு நெடிய அலைவு நேரமுள்ள இனெக்சு சுழற்சித் தொடரின் பகுதியாகும். இந்த சுழற்சி மாற்றுக் கணுக்களிடையே  358 நிலா மாதங்களுக்கு(synodic months)  (≈ 10,571.95 நாட்கள்  அல்லதுor 29ஆண்டுகளில் 20 நாட்கள்) குறைவான  சுழற்சி காலத்தில் நிகழும். இவற்றின் தோற்றப்பாடும் நெட்டாங்கும் புவியண்மை சுழல்காலத்துடன் (பிறழ்மாதத்துடன்) ஒத்தியங்காமையால் ஒழுங்கற்றவையாக அமைகின்றன.  என்றாலும், ஆனால், மூன்று இனெக்சு சுழற்சிகள் தொகுப்புக் காலம், தோராயமாக 87 ஆண்டுகளில் 2 மாதங்கள் குறைவாக( தோராயமாக, 1,151.02 பிறழ்மாதங்ககளுக்குச்) சமமாகும்.  எனவே ஒளிமறைப்புகள் இந்தச் சுழற்சித் தொகுப்பு காலத்தோடு ஒத்தமைகின்றன.

மெட்டானிக் தொடர் 
மெட்டானிக்கத் தொடரில் கதிரவமறைப்பு19 ஆண்டுகளுக்கு(6939.69 நாட்களுக்கு) ஒருமுறை 5 சுழற்சிகள் நிகழ்கிறது. கதிரவமறைப்புகள் ஏறத்தாழ அதே நாட்காட்டி நாளில் ஏற்படுகிறது. மேலும்,  இதன் எண்மத் துணைத்தொடர் ஒவ்வொரு 3.8 ஆண்டுகளில்(1387.94 நாட்களில்)  ஐந்தில் ஒரு பங்கு காலத்துக்கு ஒருமுறை நிகழ்கிறது.

குறிப்புகள்

மேற்கோள்கள் 

சூரிய கிரகணங்கள்